
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Citam dzīvniekam vai cilvēkam uzbrukuša suņa turēšanas noteikumi" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Dzīvnieku aizsardzības likuma 18.2. panta trešās daļas 1. un 3. punkts un
18.6 panta astotā daļa.
1.2. Mērķis
Mērķa apraksts
Ministru kabineta noteikumu projekts ir sagatavots, lai noteiktu:
1) prasības suņa, kurš uzbrucis citam dzīvniekam vai cilvēkam, turēšanai;
2) kārtību, kādā Lauku atbalsta dienesta mājas (istabas) dzīvnieku reģistra datubāzē (turpmāk – datubāze) tiek veikta atzīme par suni, kā arī par suņa un tā īpašnieka vai turētāja apmācību;
3) suņa paklausības apmācības nosacījumus, kā arī īstenošanas termiņu un kārtību;
4) prasības suņa īpašnieka vai turētāja apmācībai mājas (istabas) dzīvnieku labturības un aizsardzības jomā, tostarp apmācības saturu un apjomu.
Spēkā stāšanās termiņš
01.07.2026.
Pamatojums
Dzīvnieku aizsardzības likuma (turpmāk – likums) 18.6 pants stājas spēkā 2026. gada 1. jūlijā. Noteikumu projekta spēkā stāšanās datums ir atkarīgs no likumā noteiktā 18.6 panta spēkā stāšanās datuma.
1.3. Pašreizējā situācija, problēmas un risinājumi
Pašreizējā situācija
Līdz 2025. gada 31. decembrim Pārtikas un veterinārais dienests veica suņa uzvedības izvērtēšanas procesu, lai to atzītu par bīstamu, bet ar 2025. gada 3. decembra likumu “Grozījumi Dzīvnieku aizsardzības likumā” ieviestā sistēma tika likvidēta, jo tā nebija lietderīga un nesasniedza normatīvā regulējuma mērķi - ātri un efektīvi aizsargāt sabiedrības un dzīvnieku intereses pret potenciāli bīstamiem suņiem.

Patlaban likuma 58. pantā ir noteikts, ka par dzīvnieku turēšanas noteikumu pārkāpšanu, ar ko citam dzīvniekam nodarīts fizisks kaitējums vai cilvēkam nodarīts fizisks vai materiāls kaitējums, piemēro naudas sodu.
Savukārt likuma 60. pantā noteiktas kompetences administratīvā pārkāpuma procesā par 58. pantā minētajiem pārkāpumiem:
1) ja ar pārkāpumu nodarīts kaitējums cilvēkam, administratīvā pārkāpuma procesu veic viena no institūcijām:
a) līdz lietas izskatīšanai veic pašvaldības policija vai pašvaldības administratīvā inspekcija, bet administratīvā pārkāpuma lietu izskata pašvaldības administratīvā komisija vai apakškomisija;
b) Valsts policija.

2) Ja ar pārkāpumu nodarīts kaitējums dzīvniekam, administratīvā pārkāpuma procesu veic viena no institūcijām:
a) Pārtikas un veterinārais dienests;
b) administratīvā pārkāpuma procesu līdz administratīvā pārkāpuma lietas izskatīšanai veic arī pašvaldības policija, pašvaldības administratīvā inspekcija vai Valsts policija, bet administratīvā pārkāpuma lietu izskata Pārtikas un veterinārais dienests.

Gadījumos, kad dzīvnieku turēšanas noteikumu pārkāpšanas rezultātā, cilvēkam nodarīts vidēja smaguma miesas bojājums, smags miesas bojājums vai ir izraisīta cilvēka nāve, Krimināllikuma 230.1 pantā ir noteikta kriminālatbildība.

Likuma 18.6 pantā noteikti pienākumi suņa īpašniekam vai turētājam, ja uzsākts administratīvā pārkāpuma process par likuma 58. pantā minētajiem pārkāpumiem vai kriminālprocess par noziedzīgo nodarījumu, kas paredzēts Krimināllikuma 230.1 pantā, kā arī paredzēts pilnvarojums Ministru kabinetam noteikt ar likuma 18.6 panta piemērošanu saistīto kārtību.
 
Problēmas un risinājumi
Problēmas apraksts
Atbilstoši likumā noteiktajam pilnvarojumam Ministru kabinetam jānosaka prasības suņa, kurš uzbrucis citam dzīvniekam vai cilvēkam, turēšanai laikā, kamēr tiek veikts administratīvā pārkāpuma process par šā likuma 58. pantā minētu pārkāpumu vai kriminālprocess par noziedzīgo nodarījumu, kas paredzēts Krimināllikuma 230.1 pantā, kā arī prasības suņa, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar šā likuma 58. pantu vai Krimināllikuma 230.1 panta pirmo daļu, turēšanai ārpus tā īpašnieka vai turētāja lietošanā esošās teritorijas visā suņa dzīves laikā.
Likuma pārejas noteikumu 27. punktā ir noteikts, ka par suni, kas atzīts par bīstamu, tā mājas (istabas) dzīvnieka pasē un datubāzē izdarīto ierakstu saglabā suņa dzīves laikā. Savukārt Ministru kabineta 2012. gada 19. jūnija noteikumi Nr. 428 “Kārtība, kādā suni atzīst par bīstamu, un prasības bīstama suņa turēšanai” (turpmāk – noteikumi Nr. 428), kuros noteiktas prasības bīstama suņa turēšanai, ir zaudējuši spēku ar 2026. gada 1. janvāri. Tā kā ieraksts par  suni, kas ir atzīts par bīstamu, tiek saglabāts, tad nepieciešams arī šiem suņiem noteikt to turēšanas prasības. 
 
Risinājuma apraksts
Suni, kurš uzbrucis citam dzīvniekam vai cilvēkam, kamēr tiek veikts administratīvā pārkāpuma process vai kriminālprocess, ārpus īpašnieka vai turētāja lietošanā esošās teritorijas ved tādā veidā, lai novērstu iespējamu atkārtotu suņa uzbrukuma risku. Suni ved pie pavadas, kas nav garāka par 1,5 m, jo pie īsākas pavadas suni ir vieglāk kontrolēt nekā pie garākas pavadas. Savukārt uzpurnis ar slēgtu purna daļu nepieļauj iespēju iekost cilvēkam vai citam dzīvniekam. Suni pastaigā izved persona, kura ir sasniegusi vismaz 18 gadu vecumu, jo pilngadīga persona spēj objektīvāk izvērtēt attiecīgo situāciju, kas var rasties pastaigas laikā un attiecīgi rīkoties ar suni, lai novērstu tā uzbrukumu. Persona suni pastaigā izved vienu bez citiem suņiem, lai savu uzmanību pastaigas laikā koncentrētu uz vienu dzīvnieku.
Suni, kurš jau ir uzbrucis citam dzīvniekam vai cilvēkam, nav atļauts īslaicīgi atstāt vienu ārpus īpašnieka teritorijas, piemēram pie veikala, lai neradītu potenciālu atkārtotam suņa uzbrukumam.
Ar minēto suni nav atļauts piedalīties izstādēs un pasākumos ar dzīvnieku piedalīšanos. Sunim, lai tas piedalītos izstādēs un pasākumos ar dzīvnieku piedalīšanos, jābūt socializētam un apmācītam, bet, ja suns ir uzbrucis, tad tas nav veikts vai arī paveikts nepietiekami.
Savukārt attiecībā uz suni, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar likuma 58. pantu vai Krimināllikuma 230.1 panta pirmo daļu, turpina ievērot jau iepriekš minētās prasības, lai novērstu   atkārtotu suņa uzbrukumu visā suņa dzīves laikā, izņemot prasību attiecībā uz uzpurņa lietošanu un attiecībā uz aizliegumu dalībai izstādēs un pasākumos ar dzīvnieku piedalīšanos.
Likuma 18.6 panta septītajā daļā noteikts, ka suņa īpašniekam vai turētājam ir pienākums iziet apmācību dzīvnieku labturības un aizsardzības jomā un nodrošināt suņa paklausības apmācību, tajā piedaloties personīgi. Pēc apmācībām atkārtotam suņa uzbrukuma riskam ir jāsamazinās, līdz ar to nav samērīgi noteikt visu atlikušo suņa dzīvi to vest pastaigā ar uzpurni un liegt dalību izstādēs un pasākumos ar dzīvnieku piedalīšanos.
Dažkārt veicot administratīvā pārkāpuma procesu, tiek noskaidrots, ka cits suns uzbrukumu ir provocējis, piemēram maza auguma suns ir bijis bez pavadas un ar savu uzvedību provocējis liela auguma suni, un tas sevi aizstāvot ir sakodis mazo suni. Šādos gadījumos prasības suņa izvešanai ārpus īpašnieka vai turētāja lietošanā esošās teritorijas, attiecināmas arī uz provocējušo suni.
Sunim, kas ir atzīts par bīstamu, tiek piemērotas noteikumu projekta 3. punktā paredzētās prasības attiecībā uz suņa atrašanos ārpus tā īpašnieka vai turētāja lietošanā esošās teritorijas. Šīs prasības noteiktas, lai mazinātu iespējamu atkārtota suņa uzbrukuma risku, un tās ir līdzīgas prasībām, kas bija noteiktas noteikumos Nr. 428.
 
Problēmas apraksts
Atbilstoši likumā noteiktajam pilnvarojumam, Ministru kabinetam jānosaka kārtība, kādā datubāzē izdara atzīmi par suni, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar  likuma 58. pantu vai Krimināllikuma 230.1 pantu.
Risinājuma apraksts
Institūcija – Pārtikas un veterinārais dienests, Valsts policija vai pašvaldības policija vai pašvaldības administratīvā inspekcija - uzsākot administratīvā pārkāpuma procesu par likuma 58. pantā minēto pārkāpumu trīs darbdienu laikā nodrošina, ka datubāzē pie ieraksta par attiecīgo suni tiek izdarīta atzīme par administratīvā pārkāpuma procesa uzsākšanu un norādīts administratīvā pārkāpuma procesa uzsākšanas datums. Atzīmi nepieciešams izdarīt uzsākot administratīvā pārkāpuma procesu, lai institūcija, kas uzrauga šajā noteikumu projektā noteiktās prasības suņa turēšanai ārpus tā īpašnieka vai turētāja lietošanā esošās teritorijas pēc suņa uzbrukuma, būtu informēta, ka šāds process ir uzsākts.  Savukārt pēc lēmuma pieņemšanas administratīvā pārkāpuma lietā attiecīgā institūcija trīs darbdienu laikā nodrošina, ka datubāzē pie ieraksta par attiecīgo suni tiek reģistrēts lēmuma numurs un spēkā stāšanās datums administratīvā pārkāpuma lietā.
Līdzīgi institūcija, uzsākot kriminālprocesu par Krimināllikuma 230.1 pantu, par attiecīgo suni un tā īpašnieku vai turētāju trīs darbdienu laikā izdarīs atzīmi datubāzē pie ieraksta par attiecīgo suni par kriminālprocesa uzsākšanu. Savukārt pēc nolēmuma pieņemšanas krimināllietā institūcija par sodīto suņa īpašnieku vai turētāju un tā suni trīs darbdienu laikā nosūta informāciju Lauku atbalsta dienestam (turpmāk – dienests), norādot īpašnieka vai turētāja vārdu, uzvārdu, personas kodu, suņa mikroshēmas numuru un datumu, kad stājies spēkā nolēmums krimināllietā un krimināllietas numuru.   Iepriekš minētie personas dati (vārds, uzvārds un personas kods) ir minimālā nepieciešamā informācija, kas nepieciešama dienestam, lai tas izdarītu atzīmi pie ieraksta par attiecīgo suni.
Trīs darbdienas ir samērīgs termiņš, kādā institūcija var ievadīt datubāzē nepieciešamo informāciju vai to nosūtīt dienestam.
Jau šobrīd saskaņā ar spēkā esošajiem normatīvajiem aktiem Pārtikas un veterinārajam dienestam, Valsts policijai un pašvaldībām ir autorizēta pieeja datubāzei, kas jāpaplašina ar iespēju reģistrēt datubāzē iepriekš minēto atzīmi.
Problēmas apraksts
Atbilstoši likumā noteiktajam pilnvarojumam, Ministru kabinetam attiecībā uz suni, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar likuma 58. pantu vai Krimināllikuma 230.1 panta pirmo daļu, jānosaka:
1) termiņš, kādā izejama suņa paklausības apmācība;
2) prasības personām, kuras ir tiesīgas apmācīt suni un sniegt ieteikumus suņa uzvedības kontrolei,
3) kārtību, kādā datubāzē izdara atzīmi par apmācīto suni un tā īpašnieku vai turētāju, kā arī datubāzē norādāmo informāciju.
 
Risinājuma apraksts
Pēc lēmuma spēkā stāšanās administratīvā pārkāpuma lietā saskaņā ar likuma 58. pantu vai pēc nolēmuma spēkā stāšanās krimināllietā saskaņā ar Krimināllikuma 230.1 pantu suņa īpašniekam vai turētājam, kura atbildībā atrodas suns, kas uzbrucis citam dzīvniekam vai cilvēkam, ir jāiziet suņa paklausības apmācība, suņa īpašniekam vai turētājam tajā piedaloties personīgi. Ņemot vērā sabiedrības drošības intereses, apmācības jāuzsāk pēc iespējas ātrāk, taču termiņam, kādā izpildāmas noteiktās prasības, jābūt samērīgam, jo tas ietver gan personas, kas var apmācīt suni un kuras izglītība atbilst šajos noteikumos noteiktajām prasībām, izvēli, gan pietiekamu laika periodu suņa paklausības apmācības apguvei. Vienlaikus jāņem vērā, ka suņiem var būt atšķirīga iepriekšējā sagatavotība, kā arī tas, ka dažādu šķirņu, vecuma un temperamenta suņiem nepieciešams atšķirīgs apmācību ilgums. Ņemot vērā minēto, noteikumu projektā apmācībām paredzēts 12 mēnešu periods, kas izvērtēts kā samērīgs un pietiekams noteiktā mērķa sasniegšanai.
Suņa, kas uzbrucis citam dzīvniekam vai cilvēkam, paklausības apmācību var īstenot persona, kas ir apguvusi zināšanas par suņa fizioloģiju, zoopsiholoģiju, labturību un apmācību, kā arī zināšanas apmācību aprīkojuma lietošanā. Latvijā to var apgūt jebkurā Izglītības iestāžu reģistrā reģistrētā izglītības iestādē, kas īsteno kinologu apmācību vai neformālo izglītību kinoloģijā. Prasība, ka izglītības iestādei, jābūt reģistrētai Izglītības iestāžu reģistrā, ir noteikta, lai dienests varētu pārliecināties par izglītības iestādes autentiskumu. Kā arī dienests pamatojoties uz iepriekš minēto izglītības dokumentu, nodrošina autorizētu piekļuvi datubāzei, kas satur plašu informāciju gan par dzīvniekiem, gan to īpašniekiem un turētājiem.
Pēc apmācību apgūšanas persona, kas ir apmācījusi suni, informāciju par apmācībām ievada datubāzē pie ieraksta par attiecīgo suni, norādot  minimālo nepieciešamo informāciju, kas nepieciešama, lai apliecinātu likuma 18.6 panta septītajā daļā noteiktā pienākuma izpildi:
1) apmācību beigu datumu;
2) suņa īpašnieka vai turētāja vārdu, uzvārdu un personas kodu, ar kuru kopā suns ir ticis apmācīts;
3) personas, kura veica apmācību, vārds, uzvārds un personas kods.

Dienests piešķir personai autorizētu piekļuvi datubāzei minētās informācijas ievadīšanai, ja tā iesniedz dokumentu, kas apliecina kinologa izglītības vai neformālās izglītības apguvi kinoloģijā un to izsniegusi Izglītības iestāžu reģistrā reģistrēta izglītības iestāde.
Gadījumā, ja persona, kura ir apmācījusi suni un tā īpašnieku vai turētāju, tehnisku iemeslu dēļ nevar ievadīt informāciju datubāzē, tā nosūta minēto informāciju dienestam.
Problēmas apraksts
Atbilstoši likumā noteiktajam pilnvarojumam, Ministru kabinetam attiecībā uz suņa, kurš uzbrucis citam dzīvniekam vai cilvēkam un kura īpašnieks vai turētājs ir sodīts saskaņā ar likuma 58. pantu vai Krimināllikuma 230.1 panta pirmo daļu, īpašnieka vai turētāja apmācību mājas (istabas) dzīvnieku labturības un aizsardzības jomā, jānosaka:
1) apmācības programmas saturs un apjoms, periodiskums un pārbaudījuma norises kārtība;
2) prasības izglītībai un darba pieredzei personām, kas ir tiesīgas apmācīt;
3) kārtību, kādā datubāzē izdara atzīmi par suņa īpašnieka vai turētāja apmācību, kā arī norādāmo informāciju.
 
Risinājuma apraksts
Pēc lēmuma spēkā stāšanās administratīvā pārkāpuma lietā saskaņā ar likuma 58. pantu vai pēc nolēmuma spēkā stāšanās krimināllietā saskaņā ar Krimināllikuma 230.1 pantu suņa īpašniekam vai turētājam, kura atbildībā atrodas suns, kas uzbrucis citam dzīvniekam vai cilvēkam, ir pienākums iziet apmācību dzīvnieku labturības un aizsardzības jomā. Lai nodrošinātu dzīvnieku labturības un aizsardzības prasību ievērošanu un sabiedrības drošību, apmācības ir uzsākamas iespējami drīz pēc pienākuma iestāšanās. Vienlaikus noteiktajam termiņam jābūt pietiekamam, lai persona varētu izvēlēties apmācību pakalpojuma sniedzēju un apgūt nepieciešamās zināšanas, turklāt tas nedrīkst būt nesamērīgi ilgs un radīt nepamatotu administratīvo slogu. Ņemot vērā minēto, noteikumu projektā apmācībām paredzēts 12 mēnešu termiņš.
Apmācību dzīvnieku labturības un aizsardzības jomā ir tiesīga veikt persona, kurai ir atbilstošas zināšanas dzīvnieku labturības un aizsardzības jautājumos, proti, persona, kura ir ieguvusi augstāko vai vidējo profesionālo izglītību veterinārmedicīnā, kā arī persona, kas nodarbojas ar suņu apmācību.
Apmācību programmā ir ietvertas tēmas, kas ir saistošas katram suņa īpašniekam un turētājam, lai tam būtu pamat zināšanas suņa labturībā, aizsardzībā, fizioloģijā, veselībā, turēšanā, kā arī būtu skaidri dzīvnieka īpašnieka pienākumi un atbildība. Savukārt, lai būtu apliecinājums, ka persona ir apguvusi iepriekš minētās apmācību tēmas, nevis tās tikai noklausījusies, noteikumos ir paredzēta arī vienota pārbaudījuma norises kārtība pēc apmācības. 
Kā apliecinājums, ka apmācības ir izietas, apmācību organizētājs datubāzē pie ieraksta par attiecīgo suni reģistrē apmācību beigu datumu un suņa īpašnieka vai turētāja, kas ir apmācīts, vārdu, uzvārdu un personas kodu. Tā ir minimālā nepieciešamā informācija, lai identificētu attiecīgo personu. Apmācību organizētājam dienests nodrošina autorizētu pieeju datubāzei uz vienu gadu saskaņā ar Ministru kabineta 2018. gada 6. februāra noteikumiem Nr. 75 “Reģistrēto dzīvnieku datubāzē esošās informācijas izmantošanas kārtība”. Pieeja datubāzei noteikta uz vienu gadu, lai nodrošinātu regulāru piekļuves tiesību pārskatīšanu, reizi gadā pārliecinoties, ka piekļuve tiek piešķirta tikai tiem lietotājiem un organizācijām, kuriem tā joprojām ir nepieciešama, tādējādi samazinot risku, ka datubāzei piekļūst personas vai organizācijas, kuras vairs aktīvi nenodarbojas ar apmācību organizēšanu. Reģistrējot datubāzē faktu, ka persona ir izgājusi apmācības dzīvnieku labturības un aizsardzības jomā, tiek nodrošināta vienota un pārskatāma informācijas uzskaite, kas kompetentajai institūcijai ļauj efektīvāk kontrolēt likumā noteikto personas pienākumu izpildi.
Problēmas apraksts
Atbilstoši noteikumu projektā noteiktajām prasībām dienestam jānodrošina datubāzes pilnveidošana, tostarp lauki jaunu “notikumu” izveidei. Lai pilnveidotu datubāzi dienesta budžeta ietvaros, nepieciešams paaugstināt dienesta publisko maksas pakalpojumu cenrādī noteikto maksu par mājas (istabas) dzīvnieka reģistrāciju. Šo maksu dzīvnieka īpašnieks sedz vienu reizi, kad praktizējošs veterinārārsts mājas (istabas) dzīvnieks reģistrē datubāzē. “Notikumi” (piemēram, dzīvnieka turēšanas vietas maiņa, īpašnieka maiņa, vakcinācija u.c.) tiek reģistrēti datubāzē bez maksas. Līdz ar to maksai par reģistrāciju ir jāsedz arī datubāzes ieraksta par attiecīgo dzīvnieku uzturēšanas un uzlabojumu ieviešanas izmaksas. Tāpat kā arī noteikumu projektā jāparedz pārejas periods informācijas ievadīšanai datubāzes sadaļās, kas vēl nav izveidotas.
Risinājuma apraksts
Dienests, veicot nepieciešamos aprēķinus, palielina maksu par mājas (istabas) dzīvnieka reģistrāciju.
Datubāzes pilnveidošanai tiek noteikts pārejas periods līdz 2026. gada 31. decembrim, kura laikā institūcijas un personas, kam jāievada datubāzē noteikumu projekta 4., 6., 13., 18., 22. un 25. punktā minētā informācija, to nosūta dienestam. Savukārt dienests saņemto informāciju ievada datubāzē līdz 2027. gada 15. janvārim. Noteikumu projekta 8., 14. un 26. punktā minēto informāciju, kas saņemta laikposmā no 2026. gada 1. jūlija līdz 31. decembrim, kamēr nav pieejama attiecīgā datubāzes sadaļa, dienests ievada datubāzē līdz 2027. gada 15. janvārim.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Suņu īpašnieki un turētāji
Personas, kas veiks apmācību dzīvnieku labturības un aizsardzības jomā
Personas, kas veiks suņa paklausības apmācību
Ietekmes apraksts
Noteikumu projektā noteiktās prasības attiecas tikai uz tiem suņu īpašniekiem un turētājiem, pret kuriem ir uzsākts administratīvā pārkāpuma process par likuma 58. pantā minēto pārkāpumu vai kriminālprocesu par Krimināllikuma 230.1 pantā minēto pārkāpumu.
Personu skaitu, uz kuru attieksies šo noteikumu prasības, nav iespējams noteikt, jo nav iespējams prognozēt iespējamo suņu uzbrukumu skaitu.
Noteikumu projektā noteiktas prasības un kārtība attiecībā uz personām, kas veiks apmācību dzīvnieku labturības un aizsardzības jomā un attiecībā uz personām, kas veiks suņa paklausības apmācību. Pienākums attiecībā uz apmācībām ir jauna prasība un tās var īstenot jebkura persona, kas atbilst noteikumu projektā noteiktajiem kritērijiem.
Juridiskās personas
Suņu īpašnieki un turētāji
Personas, kas veiks apmācību dzīvnieku labturības un aizsardzības jomā
Personas, kas veiks suņa paklausības apmācību
Ietekmes apraksts
Ietekme uz juridiskām personām ir tāda pati kā uz fiziskām personām. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Suņu īpašnieki un turētāji
	neietekmē
	

	

	

	

	
	

	Personas, kas veiks apmācību dzīvnieku labturības un aizsardzības jomā
	palielinās
Vērtības nozīme:
	12,10
Vidējā darba alga valstī 2025. gadā, 1 stundas likme (personai, kas veiks apmācību)
	0,25
stundas (laiks, kas nepieciešams atzīmes izdarīšanai datubāzē par apmācīto personu)
	1
persona
	1,0
reize
	3,03
	Suņa īpašnieka vai turētāja pienākums iziet apmācību dzīvnieku labturības un aizsardzības jomā, ir jauna prasība un iepriekš tāda nav tikusi īstenota, tādēļ aprēķins par apmācību īstenotāja darba stundas izmaksām ir veikts ņemot vērā vidējo darba algu valstī 2025. gadā (1 stundas likmi).
Noteikumu projektā noteikts, ka apmācību īstenotājs datubāzē ievada informāciju par apmācīto personu. Informācijas ievadīšanai vidēji ir nepieciešamas 15 minūtes.

	Personas, kas veiks suņa paklausības apmācību
	palielinās
Vērtības nozīme:
	12,10
Vidējā darba alga valstī 2025. gadā, 1 stundas likme (personai, kas veiks apmācību)
	0,25
stundas (laiks, kas nepieciešams atzīmes izdarīšanai datubāzē par apmācīto suni un personu)
	1
persona
	1,0
reize
	3,03
	Suņa īpašnieka vai turētāja pienākums nodrošināt suņa paklausības apmācību, tajā piedaloties personīgi, ir jauna prasība un iepriekš tāda nav tikusi īstenota, tādēļ aprēķins par apmācību īstenotāja darba stundas izmaksām ir veikts ņemot vērā vidējo darba algu valstī 2025. gadā (1 stundas likmi).
Noteikumu projektā noteikts, ka apmācību īstenotājs datubāzē ievada informāciju par apmācīto personu un suni. Informācijas ievadīšanai vidēji ir nepieciešamas 15 minūtes.

	Kopā
	6,06
	


2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Fiziskās personas
	Kopā (fiziskās personas)
	72,60
	

	Suņu īpašnieki un turētāji
	Jā
Vērtības nozīme:
	12,10
Vidējā darba alga valstī 2025. gadā, 1 stundas likme (personai, kas veiks apmācību)
	6
stundas 1 suņa īpašnieka vai turētāja apmācībai dzīvnieku labturības un aizsardzības jomā.
	72,60
	Suņa īpašnieka vai turētāja pienākums iziet apmācību dzīvnieku labturības un aizsardzības jomā un nodrošināt suņa paklausības apmācību, tajā piedaloties personīgi, ir jauna prasība un iepriekš tāda nav tikusi īstenota, tādēļ aprēķins par apmācību izcenojumu ir veikts ņemot vērā Vidējo darba algu valstī 2025. gadā (1 stundas likmi). 
Aprēķins izdarīts par 1 personas apmācību dzīvnieku labturības un aizsardzības jomā (noteikumu projektā noteiktas 6 stundas). 
 
Aprēķinot pienākumu suņa īpašniekam vai turētājam nodrošināt suņa paklausības apmācību, tajā personīgi piedaloties, nav iespējams noteikt konkrētu vai vienotu apmācību stundu skaitu. Tas skaidrojams ar to, ka katra suņa apmācības process ir individuāls un būtiski atkarīgs no vairākiem faktoriem, īpaši no suņa esošās socializācijas un paklausības līmeņa apmācības uzsākšanas brīdī.

Līdz ar to apmācības ilgums un nepieciešamais ieguldījums var ievērojami atšķirties — vienam sunim pamatprasmes var tikt apgūtas salīdzinoši īsā laikā, savukārt citam nepieciešams ilgāks un intensīvāks darbs. Tāpēc pienākuma izpilde vērtējama pēc sasniegtā rezultāta (suņa uzvedības un paklausības līmeņa), nevis pēc konkrēta apmācībā pavadīto stundu skaita.
Nav iespējams noteikt, cik personas tiks sodītas par suņa uzbrukumu citam dzīvniekam vai cilvēkam un līdz ar to nav iespējams noteikt potenciālo apmācāmo personu skaitu.

	Personas, kas veiks apmācību dzīvnieku labturības un aizsardzības jomā
	Nē
	

	

	
	

	Personas, kas veiks suņa paklausības apmācību
	Nē
	

	

	
	

	Juridiskās personas
	Kopā (juridiskās personas)
	72,60
	

	Suņu īpašnieki un turētāji
	Jā
Vērtības nozīme:
	12,10
Vidējā darba alga valstī 2025. gadā, 1 stundas likme (personai, kas veiks apmācību)
	6
stundas 1 suņa īpašnieka vai turētāja apmācībai dzīvnieku labturības un aizsardzības jomā.
	72,60
	Suņu īpašnieki var būt arī juridiskas personas. 
Suņa īpašnieka vai turētāja pienākums iziet apmācību dzīvnieku labturības un aizsardzības jomā un nodrošināt suņa paklausības apmācību, tajā piedaloties personīgi, ir jauna prasība un iepriekš tāda nav tikusi īstenota, tādēļ aprēķins par apmācību izcenojumu ir veikts ņemot vērā Vidējo darba algu valstī 2025. gadā (1 stundas likmi). 
Aprēķins izdarīts par 1 personas apmācību dzīvnieku labturības un aizsardzības jomā (noteikumu projektā noteiktas 6 stundas). 
 
Aprēķinot pienākumu suņa īpašniekam vai turētājam nodrošināt suņa paklausības apmācību, tajā personīgi piedaloties, nav iespējams noteikt konkrētu vai vienotu apmācību stundu skaitu. Tas skaidrojams ar to, ka katra suņa apmācības process ir individuāls un būtiski atkarīgs no vairākiem faktoriem, īpaši no suņa esošās socializācijas un paklausības līmeņa apmācības uzsākšanas brīdī.

Līdz ar to apmācības ilgums un nepieciešamais ieguldījums var ievērojami atšķirties — vienam sunim pamatprasmes var tikt apgūtas salīdzinoši īsā laikā, savukārt citam nepieciešams ilgāks un intensīvāks darbs. Tāpēc pienākuma izpilde vērtējama pēc sasniegtā rezultāta (suņa uzvedības un paklausības līmeņa), nevis pēc konkrēta apmācībā pavadīto stundu skaita.
Nav iespējams noteikt, cik personas tiks sodītas par suņa uzbrukumu citam dzīvniekam vai cilvēkam un līdz ar to nav iespējams noteikt potenciālo apmācāmo personu skaitu.

	Personas, kas veiks apmācību dzīvnieku labturības un aizsardzības jomā
	Nē
	

	

	
	

	Personas, kas veiks suņa paklausības apmācību
	Nē
	

	

	
	

	Kopā
	145,20
	


3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2022. gada 21. jūnija noteikumi Nr. 359 “Mājas (istabas) dzīvnieku reģistrācijas kārtība”
Pamatojums un apraksts
Jāveic grozījumi ministru kabineta 2022. gada 21. jūnija noteikumos Nr. 359 “Mājas (istabas) dzīvnieku reģistrācijas kārtība”, lai ietvertu šajos noteikumos noteikto jauno “notikumu ar dzīvnieku” uzskaitījumu.
Atbildīgā institūcija
Zemkopības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests, Pārtikas un veterinārais dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Pārtikas un veterinārais dienests
Valsts policija
Lauku atbalsta dienests
pašvaldības
tiesas
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Pārtikas un veterinārais dienests
	palielinās
Vērtības nozīme:
	12,10
Vidējā darba alga 2025. gadā, 1 stundas likme
	0,25
atzīmes datubāzē izdarīšana
	1
atzīme datubāzē
	1,0
reize
	3,03
	Institūcija datubāzē izdara atzīmi par suni, kurš uzbrucis citam dzīvniekam.
Aprēķins veikts par 1 atzīmes izdarīšanu datubāzē, jo nav paredzams, cik suņu uzbrukumu būs.

	Valsts policija
	palielinās
Vērtības nozīme:
	19,55
No VID datubāzes par 2025. gada decembri vidējā  darba samaksas 1 stundas likme
	0,25
atzīmes datubāzē izdarīšana
	1
atzīme datubāzē
	1,0
reize
	4,89
	Institūcija datubāzē izdara atzīmi par suni, kurš uzbrucis citam dzīvniekam vai cilvēkam.
Aprēķins veikts par 1 atzīmes izdarīšanu datubāzē, jo nav paredzams, cik suņu uzbrukumu būs.

	Lauku atbalsta dienests
	palielinās
Vērtības nozīme:
	12,10
Vidējā darba alga 2025. gadā, 1 stundas likme
	0,25
atzīmes datubāzē izdarīšana
	1
atzīme datubāzē
	1,0
reize
	3,03
	Ja dienests saņēmis informāciju no attiecīgās institūcijas par suni, kurš uzbrucis cilvēkam, tas izdara attiecīgu atzīmi datubāzē.

	pašvaldības
	palielinās
Vērtības nozīme:
	13,24
No VID datubāzes par 2025. gada decembri vidējā  darba samaksas 1 stundas likme
	0,25
atzīmes datubāzē izdarīšana
	1
atzīme datubāzē
	1,0
reize
	3,31
	Institūcija datubāzē izdara atzīmi par suni, kurš uzbrucis citam dzīvniekam vai cilvēkam.
Aprēķins veikts par 1 atzīmes izdarīšanu datubāzē, jo nav paredzams, cik suņu uzbrukumu būs.

	tiesas
	palielinās
Vērtības nozīme:
	12,10
Vidējā darba alga 2025. gadā, 1 stundas likme
	0,25
informācijas nosūtīšanai Lauku atbalsta dienestam
	1
informācija nosūtīšana reize
	1,0
reize
	3,03
	Institūcija pēc nolēmuma pieņemšanas krimināllietā pēc Krimināllikuma 230.1 panta Lauku atbalsta dienestam nosūta informāciju par sodīto suņa īpašnieku vai turētāju un tā suni.
Aprēķins veikts par 1 atzīmes izdarīšanu datubāzē, jo nav paredzams, cik suņu uzbrukumu būs.

	Kopā
	17,29
	


7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Pārtikas un veterinārajam dienestam, pašvaldībām un Valsts policijai datubāzē būs jāizdara atzīme par suni, kurš uzbrucis citam dzīvniekam vai cilvēkam. Tiesai būs jānosūta dienestam informācija par suni, kurš uzbrucis cilvēkam, atzīmes izdarīšanai.
Dienestam jāveic datubāzes pilnveidošana atbilstoši noteikumu projektā noteiktajām prasībām, tajā skaitā jaunu “notikumu” izveide.  

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Noteikumu projektā ietvertā plānotā fizisko personas datu apstrāde un aprite ir izvērtēta un noteikta atbilstoši Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 5. pantam.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

